stanford-oval/wikipedia huggingface dataset:
กคาลิมา มุตลาอึนแท

| กคาลิมา มุตลาอึนแท |
| --- | --- |


ประธานาธิบดีแอฟริกาใต้คนที่ 3
ดำรงตำแหน่ง 25 กันยายน ค.ศ. 2008 – 9 พฤษภาคม ค.ศ. 2009
ก่อนหน้า: ทาบอ อึมแบกี
ถัดไป: จาค็อบ ซูมา
 
ข้อมูลส่วนบุคคล
เกิด: Kgalema Petrus Motlanthe  (1949-07-19) 19 กรกฎาคม ค.ศ. 1949 (75 ปี) Boksburg, Transvaal, แอฟริกาใต้
พรรคการเมือง: พรรคสมัชชาแห่งชาติแอฟริกา
คู่สมรส: Mapula Motlanthe (1976–2010)   Gugu Mtshali (2014-)
บุตร: 3

กคาลิมา มุตลาอึนแท (อังกฤษ: Kgalema Motlanthe) เป็นนักการเมืองชาวแอฟริกาใต้ที่ดำรงตำแหน่งประธานาธิบดีแอฟริกาใต้ระหว่างวันที่ 25 กันยายน ค.ศ. 2008 ถึง 9 พฤษภาคม ค.ศ. 2009 หลังจากการลาออกของทาบอ อึมแบกี
ท่าอากาศยานลอนดอนแกตวิก

ท่าอากาศยานลอนแกตวิก (London Gatwick Airport) เป็นท่าอากาศยานขนาดใหญ่เป็นอันดับสองของลอนดอน และเป็นท่าอากาศยานที่มีความหนาแน่นเป็นอันดับสองของของสหราชอาณาจักร เป็นรองจากฮีทโธรว์ และยังได้ชื่อว่าเป็นท่าอากาศยานที่มีความหนาแน่นที่สุดที่มีทางวิ่งให้บริการเพียงเส้นเดียว เป็นท่าอากาศยานที่มีความหนาแน่นที่สุดเป็นอับดับ 22 (เป็นอับดับที่ 7 ในกรณีจำนวนผู้โดยสารระหว่างประเทศ) ของโลกในกรณีจำนวนผู้โดยสารต่อปี ท่าอากาศยานแห่งนี้ตั้งอยู่ที่ ครอว์ลีย์ เวสต์ซัสเซกซ์ ห่างจากตัวเมืองไปทางเหนือประมาณ 5 กิโลเมตร (3 ไมล์) ห่างจากกรุงลอนดอนไปทางใต้ประมาณ 46 กิโลเมตร (28 ไมล์) และทางเหนือของบริงตันประมาณ 40 กิโลเมตร
ในปีพ.ศ. 2549 แกตวิกให้บริการ 200 จุดหมายปลายทาง จำนวนผู้โดยสารกว่า 34 ล้านคน เที่ยวบิน 263,363 เที่ยว โดยปกติแล้วที่ฮีทโธรว์จะไม่ได้ให้บริการเครื่องเช่าเหมาลำเป็นจำนวนมากนัก ผู้ให้บริการส่วนใหญ่จึงหันมาตั้งฐานบริการอยู่ที่แกตวิก และยังมีเที่ยวบินปกติของหลายสายการบินจากอเมริกาหันมาใช้บริการที่แกตวิก เนื่องจากติดขัดเรื่องข้อกำหนดเกี่ยวกับเส้นทางบินข้ามมหาสมุทรแอตแลนติกมายังฮีทโธรว์ นอกจากนี้แกตวิกยังเป็นท่าอากาศยานรองของ บริติช แอร์เวย์ และเวอร์จิ้น แอตแลนติก แอร์เวย์
ผลของการปรับปรุงขยายท่าอากาศยานครั้งใหญ่ในปีพ.ศ. 2522 ทำให้เกิดมีข้อตกลงกับสภาท้องถิ่นว่าจะไม่มีการขยายใดๆ อีกจนกว่าจะถึงปีพ.ศ. 2562 แต่ในขณะนี้ได้มีข้อเสนอให้มีการสร้างทางวิ่งเส้นทางที่ 2 ที่สามารถรองรับการใช้งานกับเครื่องบินโดยสารขนาดใหญ่ได้ที่แกตวิก ประเด็นนี้นำไปสู่การต่อต้านเกี่ยวกับปัญหามลภาวะทางเสียงและอากาศเป็นพิษ รวมถึงการรื้อถอนอาคารอีกหลายหลังคาเรือน ในตอนนี้รัฐบาลได้มีมติที่จะขยายสแตนสเต็ด และฮีทโธรว์แล้ว แต่ยังไม่มีคำสั่งอนุมัติให้ขยายที่แกตวิกออกมา ทางผู้บริหารท่าอากาศยานแกตวิก (BAA) ก็ได้แถลงงานประเมินชิ้นใหม่ที่เกี่ยวกับความเป็นไปได้ในการสร้างทางวิ่งที่ 2 ทางด้านใต้ของท่าอากาศยาน เพื่อเลี่ยงหมู่บ้านชาร์ลวู้ดและฮุกวู้ดที่อยู่ทางเหนือของท่าอากาศยาน
แกตวิก มีพื้นที่ลานจอดรถยนต์จำนวนจำกัดไม่ต่างไปจากท่าอากาศยานอื่นๆ ทั้งนั้นเป็นผลมาจากข้อกัดในการวางผังเมือง และจะยิ่งจำกัดมากขึ้นในช่วงฤดูร้อนที่มีปริมาณการใช้เพิ่มขึ้น
สายการบิน และอาคารผู้โดยสาร

ท่าอากาศยานลอนดอนแกตวิกมีอาคารผู้โดยสาร 2 อาคาร
สายการบิน และอาคารผู้โดยสาร > อาคารผู้โดยสาร ฝั่งเหนือ

ก่อสร้างขึ้นในปีพ.ศ. 2526 เป็นโครงการก่อสร้างที่ใหญ่ที่สุดของทางใต้ของลอนดอนที่เกิดขึ้นในช่วงทศวรรษ 1980 (พ.ศ. 2523-2532) อาคารผู้โดยสารหลังนี้ทำการเปิดโดย สมเด็จพระราชินีนาถอลิซาเบธ ที่2 ในปีพ.ศ. 2531 และได้ขยายตัวอาคารในปีพ.ศ. 2534
ไซปรัส เตอร์กิส แอร์ไลน์ (ดาลาแมน, แอนทัลยา)
ดาอัลโล แอร์ไลน์ (ดจิโบติ)
เดลต้า แอร์ไลน์ (ซินซิเนติ/นอร์ทเทิร์น เคนตัคกี, นิวยอร์ก-เจเอฟเค, แอตแลนตา)
เนชั่นไวด์ แอร์ไลน์ (โจฮันเนสเบิร์ก)
บรัสเซลส์ แอร์ไลน์ (บรัสเซลล์)
บริติช แอร์เวย์ (กราโกว, กลาสโกว, เกรเนดา, เกรเรเบิล, คาเกลียรี, คาตาเนีย, คิงส์ตัน, เจนีวา, เจอร์ซีย์, ซาราเจโว, ซาลซ์เบิร์ก, ซูริค, เซนต์ลูเชีย, โซเฟีย, ดับลิน, ดัลลาส/ฟอร์ทเวิร์ธ, ดูโบรฟนิก, เดรสเดน, ติรานา, ตูริน, ตูลูส, เทเนไรฟ, แทมป้า, โทบาโก, เธสซาโลนิกิ, นิซ, นิวคาสเซิล, นิวเควย์, เนเปิลส์, บอร์ดิว, บาร์เซโลนา, บาร์เบโดส, บารี, เบอร์มิวด้า, โบลอกนา, ปราก, ปิซา, พริสตินา, พอร์ท ออฟ สเปน, มาดริด, มาร์เซล์, แมนเชสเตอร์, เรกยาวิก-เกฟลาวิก, โรม-ฟิอูมีชิโน, ลักเซมเบิร์ก, วาร์นา, เวนิซ, เวโรนา, สปลิต, อดินเบิร์ก, อเบอร์ดีน, ออร์แลนโด, อัมสเตอร์ดัม, อิชเมีย, แอนติกา, แอลเจียร์, ฮุสตัน, แฮสซี เมสเซาด์)
บริติช แอร์เวย์ ที่ดำเนินการโดย จีบีแอร์เวย์ (ชาร์ท เอล ชีค, เซวิลล์, ดาลาแมน, ตูนิส, เตเนไรฟ เซาท์, เตเนไรฟ นอร์ท, นานท์, บาสเชีย, ปาฟอส, พาลมา เดอ มัลลอร์คา, ฟังคัล, ฟาโร, มอนท์เพลเลอร์, มัลตา, มาร์ราเคค, มะละกา, มาหน, ยิบรอลตา, โรดส์, ลาส พาลมาส, ลียง, อกาเดีย, อลิคานติ, อัจจาชิโอ, อารีไคฟ, อินสบรัค, อิบีซา, เฮรากลิออน, เฮอร์กาดา)
ฟลายเจ็ต (เคอร์ฟู, ชาร์ม เอล ชีค, เตเนไรฟ, ปาฟอส, มาหน, ลักซอร์, ลาร์นาคา, แอมรีตซาร์, เฮรากลิออน)
ฟลายลาล (วิลเนียส)
เฟิร์ทชอยส์ แอร์เวย์ (กราโกว, กา ,กาลามาตา, กิตตาลา, เกฟาลลิเนีย, เกรโนเบิล, โกส, เคอร์ฟู, แคนคูน, เจนีวา, ชาร์ม เอล ชีค, แชนย่า, ซากินธอส, ซาดาร์, ซาลเบิร์ก, เซนต์โทมัส, ดาลาแมน, ดูโบรฟนิก, ตูริน, ตูลูส, เตเรไรฟ, ทาบา, เทลอาวีฟ, เนเปิลส์, บันจูล, บาร์เซโลนา, เบอร์กาส, โบดรัม, ปอร์ลามาร์, ปาฟอส, ปุนตา คานา, เปอร์โต ปลาสตา, พรีเวซา, พาลมา เดอ มอลลอร์คา, ฟังคัล, ฟาโร, เฟอร์เตเวนทูรา, มอมบาซา, มอลตา, มะละกา, มาเล, มาหน, มิติลินี, โมนาสเทียร์, ยับยานา, เรอุซ, โรดส์, ลาร์นาคา, ลาส พาลมาส ,ลิเบอเรีย, วาร์นา, วาราเดโร, เวโรนา, สเกียธอส, อกาเดีย, อลิคานติ, ออร์แลนโด-แซนฟอร์ด, อะรูบา, อัลเมเรีย, อาร์เรไคฟ, อินน์สบรัค, อิบิซา, แอนติกา, แอนเทย์ลา, ฮอลกูอิน, แฮรากลิออน)
มาเลฟฮังกาเรียนแอร์ไลน์ (บูดาเปรตส์)
รอยัลแอร์โมรอค (มาร์ราเคค)
เวียดนามแอร์ไลน์ (ฮานอย, นครโฮจิมินห์)
อเมริกัน แอร์ไลน์ (ดัลลาส/ฟอร์ทเวิร์ธ, ราไลจ์/ดูแรม)
อาร์เกีย อิสราเอล แอร์ไลน์ (เทลอาวีฟ)
อิสแรร์แอร์ไลน์ (เทลอาวีฟ)
เอเดรียแอร์เวย์ (ยับยานา)
เอมิเรตส์ (ดูไบ)
แอร์เซาท์เวส (นิวเควย์, พลายเมาธ์)
แอร์นามิเบีย (วินโฮก)
แอร์พลัสโคเม็ต (มาดริด)
แอร์ฟรานซ์
แอร์ฟรานซ์ ที่ดำเนินการโดย บริทแอร์ (สตาร์สเบิร์ก)
แอสแทรอัส (เอล อลาเมน, กาลามาตา, กูซาโม, เกฟาลลิเนีย, เคอร์ฟู, คาลวี, เจนีวา, ชัมเบรี, ชาร์ม เอล ชีค, ซากินธอส, ซาดาร์, ซาล์ซเบิร์ก, เซนต์จอห์น, ดูโบรฟมิก, เดียร์เลก, ทาบา, เทเนไรฟ, ธีรา, บันจูล, บาสเทีย, เบอร์เจน, โบดรัม, ปาฟอส, พรีเวซา, ฟรีทาวน์, ฟาเจอเนส, มอนโรเวีย, มะละกา, มาลาโบ, มิโคนอส, เมอร์เซีย, เมอร์มานส์, ยูราล์ก, ลาส พาลมอส, สปริต, อคาบา, อักกรา, อัลเจโร, อัสวาน, โอลเบีย, เฮรากลิออน, แฮสซี เมสเซาด์)
ดูเพิ่ม

ท่าอากาศยานลอนดอนฮีทโธรว์
ท่าอากาศยานลอนดอนสแตนสเต็ด
แหล่งข้อมูลอื่น

ท่าอาศยานลอนดอนแกตวิก เก็บถาวร 2012-06-26 ที่ เวย์แบ็กแมชชีน (อังกฤษ)
Gatwick Airport Concultative Committee (อังกฤษ)
อาคารผู้โดยสาร ฝั่งใต้
กฎการดูดกลืน

ในพีชคณิต กฎการดูดกลืน (อังกฤษ: absorption law) คือเอกลักษณ์อย่างหนึ่งที่เชื่อมโยงการดำเนินการทวิภาคสองอย่าง
สำหรับการดำเนินการทวิภาคใดๆ สองอย่าง สมมติให้เป็น $ กับ % จะนำไปสู่กฎการดูดกลืนถ้าหาก
จะเห็นว่าผลสุดท้าย b หายไป เหลือแต่ a การดำเนินการ $ กับ % จะเรียกว่าเป็น dual pair
กำหนดให้เซตบางเซตมีสมบัติการปิดภายใต้การดำเนินการทั้งสองนี้ ถ้าการดำเนินการดังกล่าวมีสมบัติการสลับที่ สมบัติการเปลี่ยนหมู่ และเป็นไปตามกฎการดูดกลืน พีชคณิตนามธรรมที่เกิดขึ้นจะเป็นแลตทิซ (lattice) ตัวอย่างการดำเนินการที่เข้ากับกรณีนี้เช่น meet/join และ and/or เป็นต้น และเนื่องจากสมบัติการสลับที่กับการเปลี่ยนหมู่ มักจะมีในโครงสร้างเชิงพีชคณิตอื่นๆ (อาทิการบวกและการคูณจำนวนจริง) กฎการดูดกลืนจะเป็นสมบัติที่นิยามขึ้นของแลตทิซ ดังเช่นพีชคณิตแบบบูลหรือพีชคณิตเฮย์ทิง (Heyting algebra) ต่างก็เป็นแลตทิซ ดังนั้นจึงเป็นไปตามกฎการดูดกลืนด้วย จากตัวอย่างนี้
อังโมเกียว

| อังโมเกียว |
| --- | --- |
เขตวางผังเมืองและเมืองที่อยู่อาศัย
การถอดเสียงชื่อ
 • จีน: 宏茂桥
 • พินอิน: Hóng mào qiáo
 • ป๋ายเอ๋ยี๋: Âng Mô͘ Kiô
 • มลายู: Ang Mo Kio
 • ทมิฬ: ஆங் மோ கியோ
อังโมเกียวLocation of Ang Mo Kio within Singapore
พิกัด:  1°22′12.6″N 103°50′44.23″E﻿ / ﻿1.370167°N 103.8456194°E﻿ / 1.370167; 103.8456194
ประเทศ:  สิงคโปร์
ภูมิภาค: ตะวันออกเฉียงเหนือ
พื้นที่
 • ทั้งหมด: 13.94 ตร.กม. (5.38 ตร.ไมล์)
อันดับพื้นที่: 18th
 • ที่อยู่อาศัย: 2.83 ตร.กม. (1.09 ตร.ไมล์)
ประชากร (2015)
 • ทั้งหมด: 165,710 คน
 • อันดับ: 9th
 • ความหนาแน่น: 12,000 คน/ตร.กม. (31,000 คน/ตร.ไมล์)
 • อันดับความหนาแน่น: 10th
อังโมเกียว (มลายู: Ang Mo Kio; จีน: 宏茂桥; พินอิน: Hóng mào qiáo; เป่อ่วยยี: Âng Mô͘ Kiô; ทมิฬ: ஆங் மோ கியோ) หรือเรียกอย่างย่อว่า เอเอ็มเค (AMK) เป็นเขตวางผังเมืองและเมืองที่อยู่อาศัยตั้งอยู่ในภูมิภาคตะวันออกเฉียงเหนือของประเทศสิงคโปร์ อังโมเกียวเป็นเขตวางผังเมืองที่มีประชากรมากที่สุดเป็นอันดับที่ 3 ของภูมิภาคตะวันออกเฉียงเหนือ และเป็นเขตวางผังเมืองที่มีประชากรมากที่สุดเป็นอันดับที่ 8 ของประเทศ เขตวางผังเมืองตั้งอยู่ทางตะวันตกเฉียงใต้ของภูมิภาคตะวันออกเฉียงเหนือถูกล้อมรอบด้วย อี้ชุ่นทางทิศเหนือ เซิงกังทางตะวันออกเฉียงเหนือ เซอรังกูนทางทิศตะวันออก บีชันทางทิศใต้ และอ่างกักเก็บน้ำกลางทางทิศตะวันตก
อังโมเกียว
การขนส่ง > รถไฟฟ้าขนส่งมวลชน

ปัจจุบันมีสถานีรถไฟฟ้าเอ็มอาร์ที 2 แห่งที่ให้บริการในเขตวางผังเมืองซึ่งมีเส้นทางเปิดให้บริการ 1 สาย ได้แก่ สายเหนือ-ใต้
NS15  เอี้ยวชู่ข่าง
NS16  อังโมเกียว
กฎการเหนี่ยวนำของฟาราเดย์

กฎการเหนี่ยวนำของฟาราเดย์ (อังกฤษ: Faraday's law of induction) เป็นกฎพื้นฐานของแม่เหล็กไฟฟ้าซึ่งทำนายว่าสนามแม่เหล็กจะมีอันตรกิริยากับวงจรไฟฟ้าเพื่อผลิตแรงเคลื่อนไฟฟ้า เป็นปรากฏการณ์ที่เรียก การเหนี่ยวนำแม่เหล็กไฟฟ้า เป็นหลักการทำงานพื้นฐานของหม้อแปลงไฟฟ้า ตัวเหนี่ยวนำ และมอเตอร์ไฟฟ้า เครื่องกำเนิดไฟฟ้าและโซลินอยด์หลายชนิด
สมการแม็กซ์เวลล์–ฟาราเดย์เป็นสามัญการของกฎของฟาราเดย์ และเป็นหนึ่งในสมการของแมกซ์เวลล์
| ด ค กไมเคิล ฟาราเดย์ |
| --- | --- |
ฟิสิกส์:  กฎการเหนี่ยวนำของฟาราเดย์  ปรากฏการณ์ฟาราเดย์  กรงฟาราเดย์  ค่าคงตัวฟาราเดย์  ฟารัด  Faraday cup  Faraday's laws of electrolysis  Faraday paradox  Faraday rotator  Faraday-efficiency effect  คลื่นฟาราเดย์  Faraday's ice pail experiment  Faraday efficiency  ไฟฟ้าเคมี  Faraday disc  Line of force 
การบรรยาย:  Royal Institution Christmas Lectures  The Chemical History of a Candle 
ส่วนเกี่ยวข้อง:  Michael Faraday Memorial  Faraday Building  Faraday Building (Manchester)  Faraday (crater)  Faraday Future  IET Faraday Medal  Royal Society of London Michael Faraday Prize  Institute of Physics Michael Faraday Medal and Prize  Faraday Medal (electrochemistry)  Faraday Lectureship Prize 
  หมวดหมู่:ไมเคิล ฟาราเดย์
การเลือกตั้งประธานาธิบดีสหรัฐในรัฐแคลิฟอร์เนีย พ.ศ. 2563

การเลือกตั้งประธานาธิบดีสหรัฐในรัฐแคลิฟอร์เนีย พ.ศ. 2563 จัดขึ้นในวันอังคารที่ 3 พฤศจิกายน พ.ศ. 2563 เป็นส่วนหนึ่งของการเลือกตั้งประธานาธิบดีสหรัฐ พ.ศ. 2563 ที่รัฐทั้ง 50 รัฐและเขตโคลัมเบียจะเข้าร่วม รัฐแคลิฟอร์เนียและเลือกประธานาธิบดีในคณะผู้เลือกตั้งตามคะแนนความนิยม รัฐแคลิฟอร์เนียมี 55 เสียงในคณะผู้เลือกตั้ง
การคาดการณ์

| ที่มา | อันดับ | วันที่ |
| --- | --- | --- |
| The Cook Political Report | Safe D | 10 กันยายน พ.ศ.2563 |
| Inside Elections | Safe D | 4 กันยายน พ.ศ.2563 |
| Sabato's Crystal Ball | Safe D | 14 กรกฎาคม พ.ศ.2563 |
| Politico | Safe D | 8 กันยายน พ.ศ.2563 |
| RCP | Safe D | 3 สิงหาคม พ.ศ.2563 |
| Niskanen | Safe D | 26 กรกฎาคม พ.ศ.2563 |
| CNN | Safe D | 3 สิงหาคม พ.ศ.2563 |
| The Economist | Safe D | 2 กันยายน พ.ศ.2563 |
| CBS News | Likely D | 16 สิงหาคม พ.ศ.2563 |
| 270towin | Safe D | 2 สิงหาคม พ.ศ.2563 |
| ABC News | Safe D | 31 กรกฎาคม พ.ศ.2563 |
| NPR | Likely D | 3 สิงหาคม พ.ศ.2563 |
| NBC News | Safe D | 6 สิงหาคม พ.ศ.2563 |
| 538 | Safe D | 9 กันยายน พ.ศ.2563 |
การสำรวจ > การสำรวจโดยรวม

| Source of poll aggregation | Dates  administered | Dates  updated | JoeBiden Democratic | DonaldTrump Republican | Other/ Undecided  | Margin |
| --- | --- | --- | --- | --- | --- | --- |
| 270 to Win | September 26 – October 21, 2020 | October 27, 2020 | 61.0% | 32.3% | 6.7% | Biden +28.7 |
| Real Clear Politics | September 26 – October 21, 2020 | October 27, 2020 | 60.7% | 31.0% | 8.3% | Biden +29.7 |
| FiveThirtyEight | until October 25, 2020 | October 27, 2020 | 61.1% | 31.9% | 6.9% | Biden +29.3 |
| Average | Average | Average | 61.0% | 31.7% | 7.3% | Biden +29.3 |
ผล

| การเลือกตั้งประธานาธิบดีสหรัฐในรัฐแคลิฟอร์เนีย พ> ศ. 2563.พรรค | การเลือกตั้งประธานาธิบดีสหรัฐในรัฐแคลิฟอร์เนีย พ> ศ. 2563.พรรค | การเลือกตั้งประธานาธิบดีสหรัฐในรัฐแคลิฟอร์เนีย พ> ศ. 2563.ผู้สมัคร | การเลือกตั้งประธานาธิบดีสหรัฐในรัฐแคลิฟอร์เนีย พ> ศ. 2563.คะแนนเสียง | การเลือกตั้งประธานาธิบดีสหรัฐในรัฐแคลิฟอร์เนีย พ> ศ. 2563.% | การเลือกตั้งประธานาธิบดีสหรัฐในรัฐแคลิฟอร์เนีย พ> ศ. 2563.± |
| --- | --- | --- | --- | --- | --- |
|  | เดโมแครต | Joe Biden Kamala Harris | 11,110,250 | 63.48% | +1.75% |
|  | ริพับลิกัน | Donald Trump Mike Pence | 6,006,429 | 34.32% | +2.70% |
|  | ลิเบอร์เทเรียน | Jo Jorgensen Spike Cohen | 187,895 | 1.07% | -2.30% |
|  | กรีน | Howie Hawkins Angela Walker | 81,029 | 0.46% | -1.51% |
|  | อเมริกันอินดิเพนเดนท์ | Rocky De La Fuente Kanye West | 60,160 | 0.34% | N/A |
|  | พีซแอนด์ฟรีดอม | Gloria La Riva Sunil Freeman | 51,037 | 0.29% | -0.18% |
|  | เขียนลง | เขียนลง | 4,081 | 0.00% | N/A |
| Total votes | Total votes | Total votes | 17,500,881 | 100% |  |
ดราก้อน เอจ

ดราก้อน เอจ (Dragon Age) เป็นชุดวิดีโอเกมสมมติบทบาท สร้างโดย ไบโอแวร์ เกมแรก คือ ดราก้อน เอจ: ออริจินส์ จัดจำหน่ายในปี 2552 และ ดราก้อน เอจ II เป็นภาคต่อของ ออริจินส์ จัดจำหน่ายในเดือนมีนาคม 2554
ดราก้อน เอจ เป็นเกมแนวแฟนตาซีที่ถูกใช้ในสื่ออื่น ๆ อย่างกว้างขวาง รวมถึงหนังสือและเกมกระดาน เกมหลักสองเกมแรกมีทั้งภาคเสริมและเนื้อหาเสริมที่สามารถดาวน์โหลดได้
เกมและภาคเสริม

| ปี | ชื่อเรื่อง | ประเภท |
| --- | --- | --- |
| 2552 | ดราก้อน เอจ: ออริจินส์ | เกมหลัก |
| 2552 | ดราก้อน เอจ: ออริจินส์ - เดอะ โสตน พริซึ่นเนอร์ | เนื้อหาเสริมที่สามารถดาวน์โหลดได้ |
| 2552 | ดราก้อน เอจ: ออริจินส์ - วอร์เดนส์ คีพ | เนื้อหาเสริมที่สามารถดาวน์โหลดได้ |
| 2553 | ดราก้อน เอจ: ออริจินส์ - รีเทิร์น ทู ออสตาก้า | เนื้อหาเสริมที่สามารถดาวน์โหลดได้ |
| 2553 | ดราก้อน เอจ: ออริจินส์ - อเวคเคนนิ่ง | ภาคเสริม |
| 2553 | ดราก้อน เอจ: ออริจินส์ - ฟีสเดย์ กิฟต์แอนด์แพรงค์ | เนื้อหาเสริมที่สามารถดาวน์โหลดได้ |
| 2553 | ดราก้อน เอจ: ออริจินส์ - ดาร์กสพอว์น ครอนิเคิล | เนื้อหาเสริมที่สามารถดาวน์โหลดได้ |
| 2553 | ดราก้อน เอจ: ออริจินส์ - เลเลียนาส์ ซอง | เนื้อหาเสริมที่สามารถดาวน์โหลดได้ |
| 2553 | ดราก้อน เอจ: ออริจินส์ - เดอะ โกเล็มส์ ออฟ อัมการาค | เนื้อหาเสริมที่สามารถดาวน์โหลดได้ |
| 2553 | ดราก้อน เอจ: ออริจินส์ - วิทช์ ฮันท์ | เนื้อหาเสริมที่สามารถดาวน์โหลดได้ |
| 2553 | ดราก้อน เอจ: ออริจินส์ - อัลติเมท เอดิชั่น | ชุดรวม |
| 2554 | ดราก้อน เอจ II | เกมหลัก |
| 2554 | ดราก้อน เอจ II: ดิ เอ็กไซลด์ พรินซ์ | เนื้อหาเสริมที่สามารถดาวน์โหลดได้ |
| 2554 | ดราก้อน เอจ II: เดอะ แบล็ก เอ็มโพเรียม | เนื้อหาเสริมที่สามารถดาวน์โหลดได้ |
| 2554 | ดราก้อน เอจ II: ลีกาซี่ | เนื้อหาเสริมที่สามารถดาวน์โหลดได้ |
| 2554 | ดราก้อน เอจ II: มาร์ก ออฟ ดิ แอสซาซิน | เนื้อหาเสริมที่สามารถดาวน์โหลดได้ |
| 2556 | ดราก้อน เอจ: อินควิซิชัน | เกมหลัก |
|  | ดราก้อน เอจ: อินควิซิชัน - เดรสทรัคชั่น | เนื้อหาเสริมที่สามารถดาวน์โหลดได้ |
|  | ดราก้อน เอจ: อินควิซิชัน - สปอยออฟเควนาริ | เนื้อหาเสริมที่สามารถดาวน์โหลดได้ |
|  | ดราก้อน เอจ: อินควิซิชัน - สปอยออฟเอฟวา | เนื้อหาเสริมที่สามารถดาวน์โหลดได้ |
|  | ดราก้อน เอจ: อินควิซิชัน - ดราก้อนสเลเยอร์ | เนื้อหาเสริมที่สามารถดาวน์โหลดได้ |
|  | ดราก้อน เอจ: อินควิซิชัน - แบล็คเอมโพเรี่ยม | เนื้อหาเสริมที่สามารถดาวน์โหลดได้ |
|  | ดราก้อน เอจ: อินควิซิชัน - จอว์ออฟฮัคคอน | เนื้อหาเสริมที่สามารถดาวน์โหลดได้ |
|  | ดราก้อน เอจ: อินควิซิชัน - เดอะ เดสเซนท์ | เนื้อหาเสริมที่สามารถดาวน์โหลดได้ |
| 2557 | ดราก้อน เอจ: อินควิซิชัน เดอะ เทรสเพรสเซอร์ | ภาคเสริม |
| 2567 | ดราก้อน เอจ: เวลการ์ด | เกมหลัก |
สื่อประเภทอื่น ๆ

เนื้อหาของดราก้อน เอจ ยังถูกใช้ในสื่ออื่น ๆ อีกมากมาย
สื่อประเภทอื่น ๆ > นวนิยาย

ขณะนี้มี้หนังสือสองเล่มที่มีเนื้อหาเกี่ยวกับโลกของดราก้อน เอจ เล่มแรกคือดราก้อน เอจ: เดอะ สโตเล่น โทรนจัดจำหน่ายเมื่อวันที่ 3 มีนาคม 2552 หนังสือเล่มที่สองคือดารก้อน เอจ: เดอะ คอลลิ่งจัดจำหน่ายเมื่อวันที่ 13 ตุลาคม 2552
หนังสือเล่มที่สามคือดราก้อน เอจ: อซันเดอร์วางแผนที่จะจัดจำหน่ายในวันที่ 3 ธันวาคม 2554 หนังสือทั้งหมดเขียนโดย เดวิด ไกด์เดอร์ และตีพิมพ์โดยสำนักพิมพ์ทอร์
สื่อประเภทอื่น ๆ > เกมเฟซบุ๊ค

ดราก้อน เอจ เลเจนส์ เป็นเกมสมมติบทบาทแนววางแผนยุทธศาสตร์ สร้างโดยอิเล็คโทรนิค อาร์ตส เกมนี้เปิดโอกาสให้ผู้เล่นผจญภัยไปใน ฟรี มาร์ชเชส อันเป็นสถานที่หลักของเกม ดราก้อน เอจ II เกมนี้มีเนื้อหาและการปรับปรุงลักษณะตัวละครคลายคลึงกับเกมหลัก
สื่อประเภทอื่น ๆ > เกมแฟลช

ดราก้อน เอจ เจอร์นี่ส์ เป็นเกมส์สามมติบทโดยใช้แฟลช พัฒนาโดย อีเอ ทูดี ขณะนี้อยู่ระหว่างการพัฒนา บทแรกของเกมคือเดอะ ดีพ โรดส์ เปิดให้เล่นได้ฟรี ผู้เล่นสามารถปลดล็อกตราความสำเร็จได้ในเกม ซึ่งจะปลดล็อกไอเทมพิเศษใน ดราก้อน เอจ: ออริจินส์ เนื้อหาบทที่สองและสามจะต้องซื้อเท่านั้น
สื่อประเภทอื่น ๆ > เกมกระดานเล่นตามบทบาท

ดราก้อน เอจ เป็นเกมกระดานเล่นตามบทบาท จัดจำหน่ายเมื่อ 25 มกราคม 2553 โดยกรีน โรนิน.
สื่อประเภทอื่น ๆ > อนิเมะ

ดราก้อน เอจ ภาคอนิเมะ ประกาศขึ้นในวันที่ 7 มิถุนายน 2552 จากการร่วมมือระหว่าง ไบโอแวร์, อิเล็คโทรนิค อาร์ตส และฟันนิเมชั่น เอ็นเตอร์เทนเมนท์ ตามแผนการจะแล้วเสร็จสมบูรณ์ในปี 2555 ภาพยนตร์เรื่องนี้จะใช้ชื่อว่า 'ดราก้อน เอจ: ดอวน์ ออฟ เดอะ ซีคเกอร์'
สื่อประเภทอื่น ๆ > หนังสือการ์ตูน

ดราก้อน เอจ: ออริจินส์ ฉบับเว็บคอมิคโดย เพ็นนี อาร์เคด ในปี 2552 มีเนื้อเรื่องเกี่ยวกับเทมพล่าร์ที่ถูกส่งออกไปเพื่อจัดการ ฟลีเมธ หรือ แม่มดแห่งอรัญ เนื้อเรื่องเกิดขึ้นก่อน ดราก้อน เอจ: ออริจินส์ โดยมอริแกนยังไม่ได้พบเจอกับวอร์เดน
เว็บคอมิคอีกเรื่องคือ ดราก้อน เอจ: ออริจินส์ - อเวคเค่นนิ่ง จัดจำหน่ายในปี 2552 โดย เพ็นนี อาร์เคด เรื่องสั้นเรื่องนี้เกี่ยวกับ นาตาเนล ฮาว บุกรุกเข้าไปในไวจิล คีพ และถูกจับก่อนที่จะพบกับวอร์เดน
ดราก้อน เอจ: เดอะ รีเวอเลชั่น เขียนโดย เดวิด ไกเดอร์ จัดจำหน่ายในปี 2553 ทางเว็บไซต์ของไบโอแวร์ ซึ่งมีเรื่องอยู่บนฐานของ ดราก้อน เอจ: ออริจินส์ ที่ไม่ได้รวมไว้ในตอนสุดท้าน เนื้อหาเกี่ยวกับการพบกันระหว่างอลิสแตร์กับมอริแกน หลังจากที่เกรย์ วอร์เดน รับรู้จาก ริออร์เดน ว่าผู้ที่สังหาร อาร์ช ดีมอน จะต้องตาย
มอริแกนถามอลิสแตร์เกี่ยวกับวิธีช่วย เกรย์ วอร์เดน ให้รอดพ้นจากคำสาป
สื่อประเภทอื่น ๆ > แอคชั่น ฟิกเกอร์ส์

ฟิกเกอร์ตัวละครจัดจำหน่ายโดย ดีซี ไดเรคท์ ประกอบด้วยตัวละครจากเนื้อเรื่อง คือ มอริแกน, ดันแคน, โลเกน และเจนล็อก
สื่อประเภทอื่น ๆ > ภาพยนตร์ชุดทางอินเทอร์เน็ต

นักแสดงหญิง เฟลิเซีย เดย์ ได้ประกาศการเผยแพร์ในวันที่ 15 กุมภาพันธ์ 2554 ด้วยความร่วมมือจากไบโอแวร์ ชื่อเรื่องคือดราก้อน เอจ: รีเดมพ์ชั่น มีทั้งหมดหกตอน
ภาพยนตร์ชุดนี้วางแผนออกอากาศทางอินเทอร์เน็ต ในช่วงเวลาเดียวกันกับที่ ดราก้อน เอจ II มาร์ก ออฟ ดิ แอสซาซิน วางจำหน่าย
กฎของลัมแบร์ท–แบร์

ตัวอย่างกฎลัมแบร์ท-แบร์ แสงเลเซอร์สีเขียวในสารละลายโรดามีน 6B ลำแสงจะอ่อนลงเมื่อเคลื่อนที่ผ่านสารละลาย
กฎของลัมแบร์ท–แบร์ (อังกฤษ: Lambert–Beer law) หรือยังรู้จักกันในชื่อ กฎของแบร์–ลัมแบร์ท (Beer–Lambert law) หรือ กฎของแบร์–ลัมแบร์ท–บูเก (Beer–Lambert–Bouguer law) หรือเรียกสั้น ๆ ว่ากฎของแบร์ (Beer's law) เป็นกฎที่กำหนดเรื่องการดูดกลืนของแสงโดยสสาร ชื่อของกฎมีที่มาจากโยฮัน ไฮน์ริช ลัมแบร์ท และเอากุสท์ แบร์ นักฟิสิกส์ชาวเยอรมัน และปีแยร์ บูเก (Pierre Bouguer) นักคณิตศาสตร์ชาวฝรั่งเศส
ร้านภูฟ้า

ร้านภูฟ้า จัดตั้งขึ้นเพื่อสนับสนุนการจำหน่ายผลิตภัณฑ์ต่าง ๆ ของโครงการพัฒนาต่าง ๆ ซึ่งช่วยการส่งเสริมอาชีพประชาชนในถิ่นทุรกันดาร พัฒนาเด็กและเยาวชนในถิ่นทุรกันดาร โดยใช้ตราสัญลักษณ์ "ภูฟ้า" เป็นเครื่องหมายการค้าสำหรับผลิตภัณฑ์ในโครงการส่งเสริมอาชีพ ซึ่งเป็นหนึ่งในโครงการตามพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อช่วยเหลือประชาชนในพื้นที่ห่างไกล ทุรกันดาร ซึ่งมีฐานะยากจน ให้มีอาชีพเสริมเพิ่มรายได้จากอาชีพเกษตรกรรม
วัตถุประสงค์ของร้านภูฟ้า

ร้านภูฟ้ามีวัตถุประสงค์ ดังนี้
ร้านภูฟ้า เป็นกิจกรรมหนึ่งที่สานต่องานโครงการส่งเสริมอาชีพของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งส่งเสริมและพัฒนาชุมชนในถิ่นทุรกันดารให้มีความเป็นอยู่ที่ดีขึ้น และเสริมสร้างจิต สำนึกและความรับผิดชอบของประชาชนชาวไทยที่มีต่อการพัฒนาชุมชนในถิ่นทุรกันดาร
จุดประสงค์หลักของร้านภูฟ้า คือ การสร้างวงจรการตลาด การพัฒนา การส่งเสริม การผลิตในชุมชนให้เกิด ขึ้นได้อย่างยั่งยืน ด้วยการจำหน่ายผลิตภัณฑ์ในโครงการส่งเสริมอาชีพ ตามพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  ที่มุ่งส่งเสริมอาชีพของประชาชนในถิ่นทุรกันดาร นอกจากนี้ยังมีสินค้าและ กิจกรรมอื่นเพื่อเพิ่มความหลากหลายให้แก่ร้าน
ร้านภูฟ้าจะช่วยส่งเสริมการพัฒนาประชาชนในถิ่นทุรกันดาร ให้มีความรู้ความเข้าใจเกี่ยวกับการตลาด ในความ เป็นจริง เพื่อให้เกิดการพัฒนาตนเองอย่างเหมาะสม โดยคำนึงการพัฒนาสังคมโดยรวมด้วย
ร้านภูฟ้าจะพัฒนากระบวนการจัดสรรผลประโยชน์ที่เกิดขึ้นคืนกลับสู่ชุมชนที่มีส่วนในการผลิต เพื่อส่งเสริมการพัฒนาที่ยั่งยืนและสร้างคุณภาพชีวิตที่ดีขึ้นอย่างสม่ำเสมอ
ผลิตภัณฑ์

ผลิตภัณฑ์ที่จำหน่ายในร้านภูฟ้า
ผ้า
เครื่องจักสาน
อาหาร
ยาสระผม / ครีมนวดผม
ผลิตภัณฑ์จากภาพฝีพระหัตถ์
การส่งเสริมอาชีพประชาชนในถิ่นทุรกันดาร

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มีพระราชดำริ ให้ดำเนินงานโครงการพัฒนาต่าง ๆ เพื่อช่วยเหลือ ประชาชนที่ด้อยโอกาส ในถิ่นทุรกันดารห่างไกลคมนาคม ให้มี คุณภาพชีวิตดีขึ้น ตั้งแต่ปี พ.ศ. 2523 เป็นต้นมา  ด้วยทรงเห็นว่าประชาชนในพื้นที่เหล่านี้มีความเป็นอยู่ยากลำบาก ได้รับบริการพื้นฐานต่าง ๆ จากรัฐไม่ทั่วถึง ดังนั้นการพัฒนาทั้งทางเศรษฐกิจและสังคม จึงเป็นไปอย่างช้า ๆ และไม่เพียงพอ ทำให้มาตรฐานในการดำรงชีวิตของประชาชนเหล่านี้ ไม่เท่าเทียมกับประชาชนใน พื้นที่อื่น ๆ
การส่งเสริมอาชีพประชาชนในถิ่นทุรกันดาร > ปัญหาพื้นฐาน 4 ประการ

ในการดำเนินงานโครงการเพื่อช่วยเหลือประชาชนเหล่านี้ทรงเน้นการพัฒนาเพื่อ ช่วยแก้ไขปัญหาพื้นฐาน 4 ประการ คือ
ความยากจน
ปัญหาโภชนาการและสุขภาพอนามัย
การขาดโอกาสทางการศึกษา
ความเสื่อมโทรมของสภาพแวดล้อมและทรัพยากรธรรมชาติ
ซึ่งปัญหาเหล่านี้มีความเกี่ยวกันเป็นลูกโซ่ ก่อให้เกิดความทุกข์ยากแร้นแค้นอย่างเรื้อรังแก่ประชาชน
พัฒนาเด็กและเยาวชนในถิ่นทุรกันดาร

โดย ที่ทรงเห็นว่าเด็กเป็นกลุ่มที่ได้รับผลกระทบจากปัญหาต่าง ๆ เหล่านี้มากที่สุด ดังนั้นในระยะแรกของการพัฒนา จึงทรงมุ่งพัฒนาเด็กและเยาวชนในถิ่นทุรกันดารเป็น กลุ่มเป้าหมายหลัก
โดยทรงเลือกพื้นที่ดำเนินการในสถานที่เหล่านี้ คือ
โรงเรียนตำรวจตระเวนชายแดน สังกัดกองบัญชาการตำรวจตระเวนชายแดน สำนักงานตำรวจแห่งชาติ
โรงเรียนประถมศึกษาสังกัดสำนักงานคณะกรรมการการศึกษาขั้นพื้นฐาน
ศูนย์การเรียนชุมชนชาวไทยภูเขา "แม่ฟ้าหลวง" สังกัดสำนักงานบริหารงานการศึกษานอกโรงเรียน
ศูนย์ส่งเสริมและพัฒนาเด็กวัยเตาะแตะในถิ่นทุรกันดาร
พื้นที่อื่น ๆ ตามพระราชประสงค์ ในกระบวนการพัฒนาให้เด็กและเยาวชนมีคุณภาพชีวิตดีขึ้น
โรงเรียนเหล่านี้จะเป็นแหล่งความรู้พื้นฐานของประชาชนที่จะนำไปพัฒนาชีวิต ความเป็นอยู่ในครอบครัวให้ดีขึ้นพร้อมกันไปด้วย
การดำเนินงาน

ในแต่ละปี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานความช่วยเหลือแก่ เด็กและเยาวชนในถิ่นทุรกันดาร เป็นจำนวนเพิ่มขึ้น จนถึงปัจจุบัน (ปีการศึกษา 2546) มีเด็กและเยาวชนจำนวนทั้งสิ้น 65,058 คน และมีพระราชดำริในการดำเนินงานพัฒนาเด็กและเยาวชนในถิ่นทุรกันดาร ได้ดำเนินงานดังนี้
การส่งเสริมโภชนาการดีและสุขภาพดีของเด็กตั้งแต่อยู่ในครรภ์
การส่งเสริมการผลิตอาหารในพื้นที่เพื่อช่วยลดระดับความรุนแรงของปัญหาการ ขาดสารอาหาร
การป้องกันโรคติดต่อที่สำคัญในแต่ละพื้นที่
การเสริมสร้างจิตสำนึกในการอนุรักษ์ทรัพยากรธรรมชาติและสิ่งแวดล้อม และวัฒนธรรมท้องถิ่น
การสร้างความรู้และพัฒนาทักษะการอาชีพที่เป็นราก ฐานของพึ่งตนเองให้แก่เด็กอีกด้วย
ดังจะเห็นได้จากการที่มีพระราชดำริให้ดำเนินการฝึกอาชีพให้กับเด็กนักเรียน และศิษย์เก่าตั้งแต่ปี พ.ศ. 2531
สาขา

สาขาสยามดิสคัฟเวอรี
สาขาตลาดนัดสวนจตุจักร โครงการ 24
สาขาสุขุมวิท ซอย 7 (สำนักงานโครงการ)
สาขาถนนกำแพงเพชร 1
สาขาตลาดบอง มาร์เช่
สาขาหัวหินมาร์เก็ตวิลเลจ
สาขาเดอะแพลทินั่มเพลส วัชรพล
สาขาสเปลล์ แอท ฟิวเจอร์พาร์ค
สาขาพาราไดซ์ พาร์ค
สาขาศิริราช
สาขาจัตุรัสจามจุรี
สาขาอาคารสมเด็จพระเทพรัตน์ โรงพยาบาลรามาธิบดี
สาขาสัมมากรเพลส รามคำแหง 110
สาขาบิ๊กซี เอ็กซ์ตร้า พระราม 4
สาขาโลตัส บางใหญ่
สาขาไอคอนสยาม
สาขาน่าน
แหล่งข้อมูลอื่น

เว็บของร้านภูฟ้า
ตำบลบ้านสระ

| ตำบลบ้านสระ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ban Sa
วัดลาดสิงห์
ประเทศ: ไทย
จังหวัด: สุพรรณบุรี
อำเภอ: สามชุก
พื้นที่
 • ทั้งหมด: 54.00 ตร.กม. (20.85 ตร.ไมล์)
ประชากร (2566)
 • ทั้งหมด: 5,786 คน
 • ความหนาแน่น: 107.15 คน/ตร.กม. (277.5 คน/ตร.ไมล์)
รหัสไปรษณีย์ : 72130
รหัสภูมิศาสตร์: 720805
 ส่วนหนึ่งของสารานุกรมประเทศไทย
| องค์การบริหารส่วนตำบลบ้านสระ |
| --- | --- |
องค์การบริหารส่วนตำบล
อบต.บ้านสระที่ตั้งที่ทำการองค์การบริหารส่วนตำบลบ้านสระ
พิกัด: 14°42′21.3″N 100°03′43.9″E﻿ / ﻿14.705917°N 100.062194°E﻿ / 14.705917; 100.062194
ประเทศ:  ไทย
จังหวัด: สุพรรณบุรี
อำเภอ: สามชุก
พื้นที่
 • ทั้งหมด: 54.00 ตร.กม. (20.85 ตร.ไมล์)
ประชากร (2566)
 • ทั้งหมด: 5,786 คน
 • ความหนาแน่น: 107.15 คน/ตร.กม. (277.5 คน/ตร.ไมล์)
รหัส อปท.: 06720803
ที่อยู่ที่ทำการ: เลขที่ 19/2 หมู่ 6 ตำบลบ้านสระ อำเภอสามชุก จังหวัดสุพรรณบุรี 72130
เว็บไซต์: www.bansra.go.th
 ส่วนหนึ่งของสารานุกรมประเทศไทย
บ้านสระ เป็นตำบลในอำเภอสามชุก จังหวัดสุพรรณบุรี เป็นที่ตั้งของวัดลาดสิงห์ที่เป็นที่พักทัพของสมเด็จพระนเรศวรมหาราชและสมเด็จพระเอกาทศรถ ก่อนออกสงครามยุทธหัตถีกับพม่า
ที่ตั้งและอาณาเขต

ตำบลบ้านสระ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลหนองผักนาก
ทิศตะวันออก ติดต่อกับตำบลสามชุก และตำบลย่านยาว
ทิศใต้ ติดต่อกับตำบลวังหว้า (อำเภอศรีประจันต์) และตำบลหนองสาหร่าย (อำเภอดอนเจดีย์)
ทิศตะวันตก ติดต่อกับตำบลหนองราชวัตร (อำเภอหนองหญ้าไซ)
การปกครองส่วนภูมิภาค > การปกครองส่วนภูมิภาค

ตำบลบ้านสระแบ่งพื้นที่การปกครองออกเป็น 10 หมู่บ้าน ได้แก่
หมู่ที่ 1 บ้านหนองไผ่
หมู่ที่ 2 บ้านสระ
หมู่ที่ 3 บ้านหนองหัวรัง
หมู่ที่ 4 บ้านสระด่าน
หมู่ที่ 5 บ้านลาดสิงห์
หมู่ที่ 6 บ้านท่าตาจวง
หมู่ที่ 7 บ้านหนองหิน
หมู่ที่ 8 บ้านดงโมกข์
หมู่ที่ 9 บ้านโพธิ์สุวรรณ
หมู่ที่ 10 บ้านหนองขุม